בקשה לקבלת מידע - R.F.I – לעריכת קורס חוקרי הונאות מחשב - 3/2012 

1.	רשות המסים בישראל (להלן "הרשות") מעוניינת בקבלת מידע בדבר ספק, המסוגל והמעוניין לערוך קורס חוקרי הונאות מחשב וימי ריענון  (להלן: "השירות") במתקני הספק.

2.	הספק הינו מוסד לימודים המוכר ע"י הועדה לגמול השתלמות במשרד החינוך והקורס חוקרי הונאות מחשב יהיה מוכר לגמול השתלמות.

3.	ייערכו שני קורסי חוקרי הונאות מחשב בשנה ל- 22 משתתפים בכל פעם, למשך 20 יום (בלימודים רצופים ובלימודי יום) ובהיקף של 160 שעות סה"כ לכל אחד. 

4.	יערכו בנוסף שני ימי ריענון רצופים ובלימודי יום פעמיים בשנה לעובדי רשות המסים אשר השתתפו בקורס.

5.	לספק ניסיון כמפורט להלן:

5.1.	על המציע להיות בעל ניסיון, במהלך 3 השנים שקדמו למענה לפנייה דנן בעריכת 2 קורסי חוקרי הונאות מחשב בהיקף של 150 שעות כל אחד.
5.2.	על המציע להיות בעל ניסיון, במהלך 3 השנים שקדמו למענה לפנייה דנן בעריכת 4 קורסי מחשבים בהיקף של 50 שעות כל אחד.
5.3.	על המציע להיות בעל ניסיון, במהלך 3 השנים שקדמו למענה לפנייה דנן בעריכת 4 קורסים טכנולוגיים בתחום חומרה ותשתיות בהיקף של 40 שעות. 

6.	לספק כיתת מחשבים ומעבדת מחשבים המכילות לפחות 24 עמדות באזור גוש דן או בירושלים.

7.	לספק מרצים בתחום חקירות עבירות מחשוב – COMPUTER FORENSICS- בעלי ניסיון מעשי בתחום ה- FORENSICS  של 5 שנים לפחות וניסיון בהדרכה של לפחות 2 קורסים.

8.	תקופת ההתקשרות הינה לתקופה של שנה אחת עם אפשרות להארכה שנתית של עד 3 שנים סה"כ. 

9.	הרשות מעוניינת לבחון את האפשרות לפרסם מכרז בו יבחר ספק אחד שיספק את השירות האמור.

10.	ספקים שהינם בעלי ניסיון ויכולת מוכחת לספק השירותים כאמור , מוזמנים לפנות לרשות המסים בישראל, רחוב בנק ישראל 5 בניין ג'נרי ירושלים 91002 ת.ד. 320 
או בפקס 02-6664083 או 6668098 או בדואר אלקטרוני meravb@customs.mof.gov.il  להעביר את הפרטים הרלוונטיים וכל מידע רלוונטי אחר, המעידים על יכולתם וניסיונם כנדרש לעיל, עד ליום 24.5.12 עד לשעה 12.00 .

11.	מודגש בזה כי הרשות טרם החליטה אם לפרסם מכרז כאמור, פנייה זאת אינה בבחינת הזמנה להציע הצעות ואינה חלק מהליכי המכרז אלא הפנייה הינה לקבלת מידע בלבד ובעקבותיה תשקול הרשות את המשך פעולותיה , מבלי לגרוע מהאמור במסמך זה, הרשות שומרת לעצמה את הזכות לפנות בשאלות הבהרה או בפנייה לקבלת מידע או כל נתון אחר למשיבים לפנייה זו כולם או חלקם. 
היה  ויתקיים הליך מכרז בעתיד, תהיה הרשות רשאית לשנות או להוסיף תנאים ודרישות הכול לפי שיקול דעתה המקצועית והתאם לצרכיה.

אין בפנייה זו ליצור מחויבות כלפי מי מהמשיבים לפנייה.